stanford-oval/wikipedia huggingface dataset:
Jehu
Aiheesta muualla

Jehu (Jeehu) suomenkielisessä Raamatussa (1933/1938)
| 0 | 1 | 2 |
| --- | --- | --- |
| Edeltäjä: Joram | Israelin kuningas | Seuraaja: Joahas |
Jay’Ton

| Jonathan Steen> Henkilötiedot |
| --- | --- |
Ammatti:  räppäri
Muusikko
Taiteilijanimi:  Jay’Ton, Jay,Ton,  A Muthafuckin Asshole
Laulukielet:  englanti
Aktiivisena:  2002 -
Tyylilajit:  Rap,  Gangsta rap,  S.L.A.B.
Yhtyeet:  S.L.A.B. ABN
  [ Muokkaa Wikidatassa ] [ ohje ]  
Jay’Ton (Jonathan Steen) on yhdysvaltalainen  rap-artisti. Rap-artisti Trae on Jay’Tonin isoveli. Jay’Ton on S.L.A.B.in ja ABN yhtyeiden alkuperäinen jäsen.
Diskografia > Soolo albumit

| Kansikuva | Nimi | Informaatio |
| --- | --- | --- |
|  |  Got It By Tha Ton  |  Julkaistu: 2010 |
Aiheesta muualla

Jay’Ton Myspacessa (englanniksi)
Jazid I

Karbalan taistelu: 80 000 sotilasta vastaan 72 Husainin kannattajaa. Vanhin tunnettu maalaus taistelusta.
Jazid I oli islamilaisen perimätiedon mukaan Umaijadien dynastian Damaskoksen kalifaatin kalifi vuosina 680–682 isänsä Muawija I:n jälkeen. Häntä koskevat tiedot löytyvät vain islamilaisesta perimätiedosta 800-luvulta alkaen.
Perimätieto kertoo, että Jazid joutui taistelemaan Ali ibn Abi Talibin poikaa Husainia vastaan, jonka voitti Karbalan taistelussa. Pian tämän jälkeen kapinallinen  Abdallah ibn al-Zubayr otti haltuunsa Mekan ja Medinan, jotka Jazid valtasi takaisin lyhyen piirityksen jälkeen takaisin vuonna 680. Vuonna 682 Jazid kuoli ja muutama kuukausi tämän jälkeen myös hänen poikansa ja seuraajansa Muawija II kuoli, jolloin kalifin arvo siirtyi Muawija I:n serkulle Merwanille.
Historiatieteen näkökulma

| Hallitsija | Perimätieto | Arkeologia |
| --- | --- | --- |
| Muawija I | 661–680 | 661–678 |
| Jazid I | 680–682 | – |
| Muawija II | 683–684 | – |
| Marwan ibn al-Hakam | 684–685 | – |
| Abd al-Malik | 685–705 | 680–705 |
| "vastakalifi" al-Zubayr | 683–692 | 673–680 |
Muawijan pojista tai serkusta nimeltä Merwan ei ole säilynyt arkeologisia todisteita, joten heitä on pidetty myös uskonnollisen kirjallisuuden luomina keksittyinä hahmoina. Muawijan (661–680) jälkeen vasta kalifi Abd al-Malik ibn Marwan (680 tai 685–705) on jättänyt historiaan jälkensä, joten välivuodet olisivat voineet olla myös sisällissodan aikaa (interregnum) ilman hallitsijaa.
Muslimikirjoittajat ovat korostaneet Jazidin rappeutunutta luonnetta ("Hänen rajut juopottelukautensa ja moraalinen rappionsa olivat hyvin tiedossa). Tarinassa, jossa Muawijaa seuraa hänen moraalisesti kelvoton poikansa, joka pian kuolee samoin kuin toinenkin poika, on nähty uskonnollisen kirjallisuuden langettama taivaallinen kosto kalifille, joka oli hylännyt Muhammedin. Analogia löytyy Vanhasta Testamentista, joka tuntee kuningas Daavidin kelvottoman pojan Absalomin.
Kirjallisuutta

Petersen, K.: Ihmiskunnan ajantieto.  (Suomeksi toimittanut Antero Manninen ja Pentti Papunen)  Porvoo:  Werner Söderström Osakeyhtiö, 1965.
| 0 | 1 | 2 |
| --- | --- | --- |
| Edeltäjä: Muawija I | Damaskoksen umaijadikalifi 661–680 | Seuraaja: Muawia II |
Color in Your Life

| Color in Your Life Missing Persons |
| --- | --- | --- |

Studioalbumin tiedot
 Studio : Can-Am Recording (Tanzana, Kalifornia) Labrabee Recording (Los Angeles, Kalifornia) Music Grinder (Los Angeles, Kalifornia)
 Julkaistu: heinäkuu 1986
 Tuottaja(t): Jeff Bova, Bernard Edwards
 Tyylilaji: uusi aalto
 Kesto: 41.48
 Levy-yhtiö: Capitol
Listasijoitukset
  Billboard 200: 86.
Missing Personsin muut julkaisut
| Rhyme & Reason 1984 | Color in Your Life 1986 | The Best of Missing Persons 1987 |
Color in Your Life on yhdysvaltalaisen uuden aallon yhtyeen Missing Personsin kolmas studioalbumi, joka julkaistiin Capitol Records -levy-yhtiöllä vuonna 1986. Albumi sijoittui Billboard 200 -albumilistan sijalle 86.
Kappaleet

Kaikki kappaleet säv. ja san. Missing Persons (Dale Bozzio, Terry Bozzio, Warren Cuccurullo ja Patrick O’Hearn) ellei toisin mainita.
Color in Your Life – 5.00
I Can’t Think About Dancin’ – 5.16
No Secrets – 4.29
Flash of Love – 4.15
Go Against the Flow – 5.54
Boy I Say to You – 4.38
Come Back for More – 3.41
Face to Face – 3.33
We Don’t Know Love At All – 5.02
Hot to Cold (D. Bozzio, T. Bozzio, Cuccurullo) – 3.40
It’s a Must (D. Bozzio, T. Bozzio, Cuccurullo) – 4.34
Words (T. Bozzio, Cuccurullo) – 4.23
Destination Unknown (D. Bozzio, T. Bozzio, Cuccurullo) – 3.20
Mental Hopscotch (T. Bozzio, Cuccurullo) – 3.04
Hello, I Love You (John Densmore, Robbie Krieger, Ray Manzarek, Jim Morrison) – 2.30
Henkilöstö > Missing Persons

Dale Bozzio – laulu
Terry Bozzio – syntetisaattori, lyömäsoittimet, rummut, laulu
Warren Cuccurullo – kitara, laulu
Patrick O’Hearn – syntetisaattori, bassokitara, laulu
Henkilöstö > Lisähenkilöstö

Carl Carwell – taustalaulu
Roy Galloway – taustalaulu
Mark Isham – vaskipuhaltimet
Robert O’Hearn – syntetisaattori
Phil Perry – taustalaulu
Jayson Meyer

| Jayson Meyer> Henkilötiedot |
| --- | --- |
Syntynyt: 21. helmikuuta 1965 (ikä 59) Regina, Saskatchewan
Kansalaisuus:   Kanada,  Saksa
Jääkiekkoilija
Pelipaikka:  puolustaja
Maila:  vasen
Pituus:  180 cm
Paino:  85 kg
Pelaajaura
Pääsarjaura:  1991–1999
Seurat:  Regina Pats (WHL),  New Westminster Bruins (WHL), Rochester Americans (AHL), Flint Spirits (IHL), Kassel Huskies (2. Bundesliga), EHC Essen-West (2. Bundesliga), EV Landsberg (2. Bundesliga), Krefeld Pinguine (DEL), Kölner Haie (DEL), Hamburg Crocodiles (2. Bundesliga), Bietigheim Steelers (2. Bundesliga), SC Riessersee (2. Bundesliga), EC Bad Nauheim (2. Bundesliga)
NHL-varaus:  94. varaus, 1983 Buffalo Sabres
Jayson Meyer (s. 21. helmikuuta 1965 (ikä 59) Regina, Saskatchewan) on entinen kanadalainen jääkiekkoilija. Hän edusti Saksan maajoukkuetta kuusissa arvokisoissa vuosina 1993–96.
Ura

Meyer pelasi kotikaupungissaan juniorijääkiekkoa WHL:n Regina Patsissä. Kesällä 1983 Buffalo Sabres varasi hänet numerolla 94 NHL:n varaustilaisuudessa. Syksyllä 1985 Meyer siirtyi pelaamaan Rochester Americansiin, joka oli Buffalon farmijoukkue. Hän pelasi kaksi kautta farmissa, mutta ei koskaan pelannut NHL-peliä, vaikka teki kaudella 1985–86 Rochesterin puolustajista eniten tehopisteitä. Keväällä 1987 Meyer voitti AHL:n mestaruuden, Calder Cupin Rochesterissa.
Kaudeksi 1987–88 Meyer siirtyi pelaamaan Saksan toiseksi korkeimmalle sarjatasolle, jossa pelasi neljän kauden ajan neljässä eri joukkueessa. Keväällä 1991 Meyerin joukkue Krefeld Pinguine nousi Bundesliigaan. Keväällä 1993 Meyer valittiin Bundesliigan ykköstähdistöön ja Saksan MM-kisajoukkueeseen. Hän edusti Saksaa myös Lillehammerin olympialaisissa, vuosien 1994–96 MM-kisoissa, sekä vuoden 1996 maailmancupissa. Meyer pelasi Krefeldissä vuoteen 1995 asti, jonka jälkeen hän siirtyi Kölner Haieen. Kesken kauden 1996–97 hän kuitenkin siirtyi takaisin Krefeldiin. Syksyllä 1999 Meyer siirtyi pelaamaan jälleen Saksan toiseksi korkeimmalle sarjatasolle neljäksi kaudeksi, ja edusti jälleen neljää eri seuraa. Viimeiset pelinsä hän pelasi kaudella 2005–06 kolmanneksi korkeimmalla sarjatasolla.
Denethor II

Denethor eli Denethor II Ecthelionin poika on fantasiaromaanissa Taru sormusten herrasta esitelty kuvitteellinen henkilö, jonka loi englantilainen kirjailija J. R. R. Tolkien. Kirjassa hän on Gondorin valtakunnan hallitseva käskynhaltija, joka on viisas ja vahvatahtoinen, mutta hän kuitenkin muuttuu epätoivoiseksi ja lopulta menettää järkensä.
Rooli > Elokuvissa

Denethorin ääninäyttelijä oli yhdysvaltalainen William Conrad vuoden 1980 piirroselokuvassa Kuninkaan paluu ja englantilainen Peter Vaughan BBC:n tuottamassa radiokuunnelmassa.
Uusiseelantilaisen elokuvaohjaaja Peter Jacksonin Taru sormusten herrasta -elokuvatrilogiassa Denethorin näyttelijä oli australialainen John Noble. Denethor esiteltiin Kahden tornin pidennetyn DVD-painoksen uudessa kohtauksessa, mutta laajemmalle yleisölle hahmo esiintyi kuitenkin vain elokuvassa Kuninkaan paluu. Jacksonin elokuvassa Denethor ei suostu kutsumaan Rohanin armeijoita Minas Tirithin puolustuksen avuksi, joten Pippin salaa sytyttää Gondorin kokot, jotta Rohan saisi viestin siirtää sotajoukkonsa Gondoriin. Sauronin armeijat miehittävät Osgiliathin ja Denethorin lähettää Faramirin johdolla ritarinsa valtaamaan kaupungin, mutta kaikki miehet kaatuvat örkkien nuoliin, poikkeuksena Faramir. Kun Denethor luulee poikansa menehtyneen haavoihinsa ja näkee Mordorin armeijan Minas Tirithin edustalla, hän menettää järkensä ja käskee sotilaita hylkäämään asemansa. Gandalf kuitenkin tainnuttaa hänet sauvallansa ja siirtyy puolustuksen johtoon. Kirjasta poiketen Denethor on elokuvassa haluton organisoimaan Gondorin puolustusta jo ennen Pelennorin kenttien taistelua, ja hänen palantírin käyttönsä ei ilmene katsojalle.
Jacksonin elokuvassa Beregondin hahmo on poistettu, joten hän ei ole Pippinin ja Gandalfin kanssa pelastamassa Faramiria. Denethor sytyttää rovionsa, mutta Pippin pelastaa tajuttoman Faramirin kuolemalta ja yrittää sammuttaa liekit. Käskynhaltija yrittää tappaa nuoren hobitin, mutta Gandalfin ratsu Hallavaharja potkaisee hänet rovion liekkeihin. Roviolla Denethor näkee Faramirin avaamassa silmänsä ja ymmärtää, että hänen poikansa on elossa. Hän kuitenkin leimahtaa liekkeihin ja juoksee huutaen pois hautaholveista, minkä jälkeen syöksyy alas Minas Tirithin reunanteelta pudoten alas satojen metrien korkeudesta. Kuninkaan paluun pidennetyn DVD-painoksen kommenttiraidalla Jackson tunnustaa virheen Denethorin kuolemassa, koska Tolkien mainitsee hautaholvien sijainneen Minas Tirithin viidennellä kerroksella ja kuitenkin Denethor syöksyy alas seitsemänneltä kerrokselta.
Aiheesta muualla

Denethor The Thain's Book. (englanniksi)
Jedediah Smith

Nelisen vuotta Smithin kuoleman jälkeen tehty piirros, jonka loi Smithin ystävä ulkomuististaan. Tämä on ainoa jäljelle jäänyt aikalaiskuva Smithistä.
Jedediah Strong Smith (6. tammikuuta 1799 Bainbridge, Yhdysvallat – 27. toukokuuta 1831 Ulysses, Kansas, Yhdysvallat) oli yhdysvaltalainen metsästäjä, turkiskauppias ja tutkimusmatkailija, joka tutki Kalliovuoria, länsirannikkoa ja luoteisosia.
Smith liikkui laajalla alueella tutkien Yhdysvaltain länsiosia. Hän löysi merkittävän South Pass -solan. Smith kulki ensimmäisenä Sierra Nevadassa ja ylitti ensimmäisenä Great Basinin.
Comanchesoturit tappoivat Smithin tämän etsiessä vettä matkallaan Santa Fehen.
Jeddah Tower

| Jeddah Tower |
| --- | --- |
 Jeddah Towerin rakennustyöt elokuussa 2019
Tiedot
Sijainti:  Jedda, Saudi-Arabia
Rakennettu:  2013 - kesken
Arvioitu valmistumispäivämäärä:  tuntematon
Käyttötarkoitus:  monikäyttö
Tila:  rakenteilla
Yritykset
Arkkitehti:  Adrian Smith + Gordon Gill Architecture
Urakoitsija:  Saudi Binladin Group
Kehittäjä:  Jeddah Economic Company
Omistaja:  Jeddah Economic Company
Tekniset tiedot
Kerroksia:  169
Kerrospinta-ala:  540 000 m²
Hissien määrä:  57 hissiä 8 liukuporrasta
Kustannukset:  18 miljardia euroa
Korkeus
Antenni:  1 008 m
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Jeddah Tower (arab. برج جدة‎, Burj Jidda; engl. Jeddah Tower; suom. Jeddan torni), aiemmalta nimeltään Kingdom Tower, on Jeddaan Saudi-Arabiaan rakenteilla oleva pilvenpiirtäjä. Kilometrin korkuiseksi tarkoitettu Jeddah Tower tulisi valmistuttuaan olemaan maailman korkein rakennus, ja 828-metrinen Burj Khalifa jäisi toiseksi. Arkkitehti Adrian Smithin suunnitteleman rakennuksen oli alun perin tarkoitus valmistua 2017, mutta arvioiduksi valmistumisajaksi arvioitiin vuosi 2020. Syyskuussa 2018 kerroksia oli 47, alle kolmannes, eikä työmaalla näkynyt toimintaa vuosiin. Rakennussuunnitelma julkistettiin 2004, ja rakennustyöt aloitettiin 2013
Alun perin Jeddah Towerista suunniteltiin 1,6 kilometrin korkuista, mutta vuonna 2008 todettiin, ettei alueen maaperä sovellu niin korkealle rakennukselle, niinpä sen korkeus laskettiin kilometriin. Jeddah Towerin rakentaminen kokonaiskustannuksiksi on ilmoitettu aluksi 860 miljoonaa euroa, myöhemmin 20 miljardia euroa, ja sen rahoittaa miljardööriprinssi Al-Walid ibn Talal, joka sittemmin vangittiin korruptioepäilyiden vuoksi. Kun rakennus on otettu käyttöön, se sisältää muun muassa Four Seasons -hotellin, asuntoja ja toimistoja. Rakennukseen tulee suunnitelman mukaan 169 kerrosta, joista kaksi maanalaisia. Kerroksista jopa 85 olisi tyhjiä, sillä ne ovat liian ahtaita asumiseen tai toimistotiloiksi.
Jeddah Towerin ympärille on suunnitteilla kaupunki Jeddah Economic City, toiselta nimeltä King Abdullah Economic City. Vuosien odotuksen jälkeen projekti liikahti eteenpäin 2023.
Jens Kujawa

| Mitalit> Maa:   Saksa.Miesten koripallo.EM-kilpailut  | Mitalit> Maa:   Saksa.Miesten koripallo.EM-kilpailut  | Mitalit> Maa:   Saksa.Miesten koripallo.EM-kilpailut  | Maa:   Saksa> Miesten koripallo. |
| --- | --- | --- | --- |
|  Kultaa | Saksa 1993 |  |  |
Jens Ingo Holger Kujawa (s. 28. tammikuuta 1965 Braunschweig, Länsi-Saksa) on saksalainen kilpauransa päättänyt koripalloilija ja Euroopan mestari.
Saksan miesten maajoukkueessa Kujawa voitti Euroopan mestaruuden Saksassa 1993. Hän pelasi Länsi-Saksan joukkueessa vuoden 1987 EM-kilpailuissa ja edusti jälleenyhdistynyttä Saksaa myös vuonna 1992 Barcelonan olympiaturnauksessa, missä Saksa sijoittui seitsemänneksi.
Aiheesta muualla

Profiili FIBA Archive (englanniksi)
Saksan joukkue – Koripallon EM-kilpailut 1993
4 Kleine-Brockhoff |
5 Rödl |
6 Koch |
7 Welp |
8 Öztürk |
9 Harnisch |
10 Behnke |
11 Baeck |
12 Gnad |
13 Nürnberger |
14 Kujawa |
15 Jackel |
Valmentaja Pešić
Daltonit (televisiosarja)

| Daltonit> Les Dalton |
| --- | --- |

Tyyli:  Komedia
Kestoaika:  7 minuuttia
Pääosissa:  Christophe Lemoine Bruno Flender Julien Cafaro Bernald Alane
Alkuperämaa:   Ranska
Alkuperäiskieli:  ranska
Verkko:   MTV3   Sub   C More Juniori
Esitetty:  23. toukokuuta 2010 – 16. heinäkuuta  2015
Tuotantokausia:  2
Jaksoja:  191 Luettelo jaksoista
Ikäraja:  Sallittu kaikille
Tuotanto
Tuottaja(t):  Marc du Pontavice
Vastaava(t) tuottaja(t):  Marc du Pontavice
Ohjaaja(t):  Charles Vaucelle
Käsikirjoittaja(t):  Vincent Dubost
Säveltäjä(t):  Hervé Lavandier
Tuotantoyhtiö(t):  Xilam Animation
Aiheesta muualla
IMDb
Daltonit (ranska. Les Dalton) on  ranskalainen animaatiosarja vuodelta 2010, jonka päähahmoina toimivat Morrisin ja René Goscinnyn Lucky Luke-sarjakuvissa esiintyvät Daltonin veljekset.
Juoni

Sarja kertoo surkuhupaisista Daltonin veljeksistä Joesta, Jackistä, Williamista & Averellista, joiden ryöstöretket päätyvät aina vankilaan, mutta vapauden kaipuu on sammumaton. Luvassa on toinen toistaan ovelampia pakoyrityksiä, mutta aina joku tunaroi ratkaisevalla hetkellä. Mukana toiminnassa häärää vankilan vahtikoira Rantanplan, jolla ei ole hajuakaan, ketä pitäisi vahtia ja miksi.
Lucky Luke ei itse varsinaisesti esiinny sarjassa, mutta häneen viitataan parissa jaksossa.
Jaksot

Ensimmäisellä tuotantokaudella sarjaa tehtiin 78 jaksoa ja toisella 113 jaksoa.
Esitykset Suomessa

Suomessa sarjan ensimmäistä tuotantokautta esitettiin ensi kerran Sub Juniori -maksukanavalla vuosina 2009–2010. Jaksot esitettiin uusintoina MTV3 Juniorilla, MTV3:lla ja Subilla vuosina 2011–2015.
Toisen tuotantokauden jaksoja alettiin esittää MTV Juniorilla syyskuussa 2015.
Äänirooleissa

Alkuperäiset:
| 0 | 1 | 2 |
| --- | --- | --- |
|  Christophe Lemoine  | … |  Joe Dalton   |
|  Bruno Flender  | … |  Jack Dalton   |
|  Julien Cafaro  | … |  William Dalton   |
|  Bernald Alane  | … |  Averell Dalton   |
|  François Morel  | … |  Rantanplan   |
|  Stéphane Ronchewski  | … |  Melvin Peabody   |
|  Edwige Lemoine  | … |  Neiti Betty   |
|  Bruno Magne  | … |  Pete, Hullu Susi   |
|  Michel Dodane  | … |  Emmett   |
|  Jérémy Prévost  | … |  Mahtava Haukka   |
|  Barbara Tissier  | … |  Daltonin muori   |
Suomenkieliset:
| 0 | 1 | 2 |
| --- | --- | --- |
|  Rauno Ahonen  | … |  Joe Dalton   |
|  Tero Koponen  | … |  Jack Dalton   |
|  Joona Kortesmäki  | … |  William Dalton (1. kausi)   |
|  Tuukka Leppänen  | … |  William Dalton (2. kausi)   |
|  Antti Pääkkönen  | … |  Averell Dalton, otsikot   |
|  Peter Pihlström  | … |  Rantanplan   |
|  Pasi Ruohonen  | … |  Melvin Peabody, Hullu Susi   |
|  Jenni Sivonen  | … |  Neiti Betty, Daltonin muori   |
|  Hannes Suominen  | … |  Pete, Ming Li Fu   |
|  Roni Mäkinen  | … |  Emmett   |
|  Mikko Maukonen  | … |  Mahtava Haukka   |
Sarjan suomenkielisen tunnuslaulun esittää Joona Kortesmäki.
Johannes Lagus

Johannes Lagus (7. heinäkuuta 1846 Lammi – 21. toukokuuta 1922 Helsinki) oli suomalainen maanviljelijä, rehtori ja valtiopäivämies ja maanviljelysneuvos.
Johannes Laguksen vanhemmat olivat rovasti, asessori Johan Lorentz Lagus ja Amalia Karolina Augusta Tamelander ja puoliso vuodesta 1874 Sofia Maria Lovisa Brax. Hän oli Iisalmen tuomiokunnan edustaja talonpoikaissäädyssä valtiopäivillä 1891, 1897 ja 1900. Maanviljelysneuvoksen arvonimen Lagus sai 1884. Lagus oli Salmetar-lehden ja Olvi-olutpanimon perustajia. Hän perusti myös omistamalleen tilalle Peltosalmeen Iisalmen maalaiskuntaan 1875 meijerikoulun ja 1894 maanviljelyskoulun.
Metsäneuvoksen arvonimen saanut Veikko Hirvensalo ja maanviljelysneuvoksen arvonimen saanut Olli Hirvensalo olivat Johannes Laguksen poikia.
Dawn of Relic

| Dawn of Relic> Tiedot |
| --- | --- |
Toiminnassa:  1993–
Tyylilaji:  black metal, dark metal
Kotipaikka:   Oulu, Suomi
Laulukieli:  englanti
Jäsenet:  Ville Lind, laulu   Jarno Juntunen, bassokitara, laulu   Rami Keränen, kitara   Teemu Luukinen, kitara   Zann Path, rummut  
Levy-yhtiö:  Season of Mist, 2003–   Earache Records, 1999  
Aiheesta muualla
Kotisivu
Infobox OKNimi-testi OK: 
Dawn of Relic on suomalainen black/dark metalia soittava yhtye.
Historia

Jukka Juntunen perusti Dawn of Relicin vuonna 1993. Ensimmäinen albumi, One Night in Carcosa, julkaistiin vuonna 1999. Seuraava albumi Lovecraftian Dark ilmestyi vuonna 2003 yhtyeen uuden levy-yhtiön Season of Mistin kautta. Albumin kappaleiden sanoitukset perustuvat pitkälti kirjailija H. P. Lovecraftin tuotantoon.
Yhtyeen viimeisin albumi on Night on Earth, joka julkaistiin vuonna 2005. Levyllä lauloi muun muassa Deathchainista ja The Duskfallista tuttu Kai ”K.J. Khaos” Jaakkola. Yhtye jäi tauolle vuonna 2005, mutta ilmoitti palaavansa keikkalavoille vuonna 2009.
Jäsenet

Ville Lind – laulu
Jarno Juntunen – bassokitara, laulu
Rami Keränen – kitara
Teemu Luukinen – kitara
Zann Path – rummut (1993–2005, 2009–), kosketinsoitin (1993–1999)
Jäsenet > Entiset jäsenet

Matti – bassokitara
Pekka Mustonen – bassokitara, kitara (1994–2004)
Rauli Roininen – kitara (1997–2005)
Pekka Malo – kosketinsoitin (1997–2002)
Mika Tönning – laulu (1998–2005)
Katja P. – laulu (2003–2005)
Diskografia

One Night in Carcosa (1999,  Earache Records)
Lovecraftian Dark (2003,  Season of Mist)
Night on Earth (2005,  Season of Mist)
Of the Ambience... (1997)
Wrathcast (2001)
Aiheesta muualla

Dawn of Relic Myspacessa (englanniksi)
Dawn of War: Dark Crusade

| Dawn of War: Dark Crusade |
| --- | --- |
Kehittäjä:  Relic Entertainment
Julkaisija:  THQ
Suunnittelija:  Relic Entertainment
Säveltäjä:  Inon Zur
Pelimoottori:  Impossible Creatures
Julkaistu:  27.10.2006
Lajityyppi:  strategiapeli
Pelimuoto:  yksinpeli ja enintään 8 pelaajan moninpeli
Ikäluokitus:  ESRB: Alkaen 17 vuotta  PEGI 16 
Alusta:  Windows
Jakelumuoto:  DVD
Lisää peliartikkeleitaVideopelien teemasivulla
Infobox OK   : 
Dawn of War: Dark Crusade on Relic Entertainmentin kehittämä lisäosa vuonna 2004 julkaistulle reaaliaikastrategiapelille Warhammer 40 000: Dawn of War.
Tarina

Tarina alkaa siitä, kun kaikki seitsemän rotua, The Tau Empire, Necronit, Space Marines, Imperial Guard, Örkki (Warhammer 40,000), Eldarit ja Chaos Space Marines, ovat ajautuneet sodan raunioittamalle planeetta Kronukselle. Kaikki haluavat eri syillään saada planeetan haltuunsa, ja näin alkaa Pimeä ristiretki (engl. Dark Crusade).
Uudistukset > Tau ja Necronit

Dawn of War: Dark Crusadessa tuli kaksí täysin uutta pelattavaa rotua: The Tau Empire ja Necronit.
Uudistukset > Uusia Yksiköitä

Lisäksi kaikille jo olemassa oleville roduille on lisätty paljon uusia yksiköitä ja kehityksiä.
Uudistukset > Dark Crusade

Yksi keskeisimmistä lisäyksistä Dawn of War-sarjaan on täysin uusi yksinpelitehtäväsarja, Dark Crusade. Kyseessä on eräänlainen vuoropohjainen maailmanvalloituspeli, jossa pelaaja valitsee rodun, ja yrittää sillä vallata koko planeetan, joka on jaettu provinsseihin. Tietyistä provinsseista saa bonuksia. Menestystä saadessa omalle sankarihahmolle voi antaa parempia varusteita.
Aiheesta muualla

Dawn of War: Dark Crusade virallinen kotisivu (Arkistoitu – Internet Archive)
Jaysuma Saidy Ndure
Ennätykset

Voimassa oleva Gambian ennätys: 200 m 20,47
Voimassa olevat Norjan ennätykset: 100 m 9,99 ja 200 m 19,89
Ennätykset > Henkilökohtaiset ennätykset

100m 9,99 (2011)
200m 19,89 (2007)
400m 48,71 (2009)
Jaysuma Saidy Ndure (2008)
James E. Collins

| James E>  Collins.Henkilötiedot |
| --- | --- |
Syntynyt: 1953
Ammatti:  Eläinlääkäri, professori Veterinary of Atomic Pathologyssa
James E. Collins (s. 1953 Saint Paul, Minnesota) on yhdysvaltalainen eläinlääkäri ja lääketieteen professori University of Minnesotassa.
Collins on kirjoittanut useita tutkimuksia ja artikkeleita eläinlääkinnän lääketieteeseen.
James Duncan McGregor

James Duncan McGregor (29. elokuuta 1860 – 15. maaliskuuta 1935) oli kanadalainen maatalouspioneeri ja Manitoban varakuvernööri. Hän kuului vapaamuurareihin.
McGregor syntyi Amherstburgissa, Ylä-Kanadassa (nykyisessä Ontariossa). Hän opiskeli Windsorin julkisessa koulussa, mutta ei käynyt collegea. Hän muutti Manitobaan vuonna 1877 ja työskenteli isänsä karjatilalla Brandonin kaupungissa. Hän oli ensimmäinen karjankasvattaja, joka toi vuonna 1890 Skotlannista Aberdeen-Angus-karjaa alueelle. Monet nykyiset Aberdeen-Angus-lehmät ovat polveutuneet hänen tuomastaan laumasta. McGregor oli ensimmäinen tilallinen, joka viljeli sinimailasta kaupallisesti, ja hän oli vaikuttamassa läntisen Kanadan maatalouden monipuolistamisessa viljan kasvattamisesta muihin lajikkeisiin ja karjatalouteen. Hänen eläimensä voittivat lukuisia palkintoja.
McGregor osallistui Klondiken kultaryntäykseen vuonna 1896 ja toimi Yukonin kaivostarkastajana vuosina 1897–1899. Myöhemmin hän perusti "Glencarnock stock farms" -tilan lähelle Medicine Hatin kylää (nykyisessä Albertassa). Tila oli tiettävästi aikansa suurin läntisessä Kanadassa: se käsitti noin 800 km² maata ja sillä oli 10 000 lehmää ja 2 000 hevosta.
McGregorille tarjottiin Manitoban maatalousministerin virkaa vuonna 1917, mutta hän kieltäytyi tarjouksesta. Hänet nimitettiin Manitoban varakuvernööriksi vuonna 1929. Hän oli ensimmäinen virkaan nimitetty jolla ei ollut poliittista menneisyyttä. Hän toimi virassa laissa määritellyt viisi vuotta, kunnes hänen seuraajansa William Johnston Tupper astui virkaan 1934. McGregor kuoli pian tämän jälkeen 15. maaliskuuta 1935 Winnipegissä.